16. oktobris

16. oktobris ir gada 289. diena pēc Gregora kalendāra (290. garajā gadā). Līdz gada beigām ir atlikušas 76 dienas.

Vārda dienas 
Daiga, Dinija, Dinārs

Notikumi 
 1793. gads — Franču revolūcija: giljotinēta Francijas karaliene Marija Antuanete.
 1813. gads — pie Leipcigas sākās Tautu kauja, kurā Sestā koalīcija uzveic Napoleona karaspēku.
 1923. gads — dibināta kinokompānija The Walt Disney Company.
 1929. gads — Tadžikijas APSR pārveidota par Tadžikijas PSR.
 1946. gads — Nirnbergas process: desmit nacistu līderi, kuriem piespriests nāvessods par noziegumiem Otrā pasaules kara laikā, tika sodīti pakarot.
 1951. gads — Rāvalpindi nogalināts pirmais Pakistānas premjerministrs Liakats Alihans.
 1964. gads — Ķīna veica pirmo kodolizmēģinājumu.
 1968. gads — ASV vieglatlēti Tomijs Smits un Džons Karloss tika izraidīti no ASV komandas par "Melno spēka" salūtu .
 1976. gads — sakarā ar problēmām kosmosa kuģī Sojuz-23, tas nolaidās uz aizsalušā Tengiza ezera Kazahijas PSR.
 1978. gads — par Romas pāvestu kļuva polis Jānis Pāvils II (Karols Juzefs Voitila).
 1994. gads — Japānas pilsētā Hirosimā beidzās divpadsmitās Āzijas spēles.
 1998. gads — bijušajam Čīles diktatoram Augusto Pinočetam tika uzlikts mājas arests medicīniskās ārstēšanās laikā Apvienotajā Karalistē.

Dzimuši 
 1801. gads — Josips Jelačičs (Josip Jelačić), horvātu karavadonis (miris 1859. gadā)
 1827. gads — Arnolds Beklīns (Arnold Böcklin), Šveices mākslinieks (miris 1901. gadā)
 1854. gads:
 Kārlis Kautskis (Karl Kautsky), austriešu un vācu marksists (miris 1938. gadā)
 Oskars Vailds (Oscar Wilde), īru un angļu rakstnieks (miris 1900. gadā)
 1863. gads — Ostins Čemberlens (Austen Chamberlain), britu politiķis (miris 1937. gadā)
 1872. gads — Volters Bakmesters (Walter Buckmaster), britu polo spēlētājs (miris 1942. gadā)
 1878. gads — Maksvels Longs (Maxwell Long), amerikāņu vieglatlēts (miris 1959. gadā)
 1884. gads — Marija Spiridonova (Мария Спиридонова), krievu revolucionāre (mirusi 1941. gadā)
 1886. gads — Dāvids Ben Gurions (דָּוִד בֶּן-גּוּרִיּוֹן, David Ben-Gurion), ebreju politiķis (miris 1973. gadā)
 1908. gads — Envers Hodža (Enver Hoxha), Albānijas vadītājs (miris 1985. gadā)
 1916. gads — Fransuā Miterāns (François Mitterrand), Francijas prezidents (miris 1996. gadā)
 1925. gads — Andžela Lensberija (Angela Lansbury), angļu izcelsmes amerikāņu aktrise un dziedātāja (mirusi 2022. gadā)
 1927. gads — Ginters Grass (Günter Grass), kašūbu izcelsmes Vācijas rakstnieks (miris 2015. gadā)
 1929. gads — Edvards Osborns Vilsons (Edward Osborne Wilson), ASV biologs (miris 2021. gadā)
 1936. gads — Andrejs Čikatilo (Андрей Чикатило), krievu sērijveida slepkava (miris 1994. gadā)
 1938. gads:
 Niko (Nico), vācu mūziķe, modele un aktrise (mirusi 1988. gadā)
 Karlheincs Štokhauzens (Karlheinz Stockhausen), vācu komponists (miris 2007. gadā)
 1955. gads — Leonīds Desjatņikovs (Леонид Десятников), krievu komponists
 1957. gads — Guntars Krasts, latviešu politiķis
 1958. gads — Andrejs Žagars, latviešu uzņēmējs, aktieris un režisors (miris 2019. gadā)
 1962. gads — Maikls Balzarijs (Michael Balzary), ASV mūziķis
 1969. gads — Aldis Blumbergs, latviešu jurists un politiķis (miris 2022. gadā)
 1974. gads — Pols Karija (Paul Kariya), kanādiešu hokejists
 1977. gads — Džons Maiers (John Mayer), ASV mūziķis
 1980. gads — Sjū Bērda (Sue Bird), ASV basketboliste

Miruši 
 1553. gads — Lūkass Krānahs Vecākais (Lucas Cranach der Ältere), vācu gleznotājs un grafiķis (dzimis 1472. gadā)
 1750. gads — Silviuss Leopolds Veiss (Sylvius Leopold Weiss), vācu komponists un lautists (dzimis 1687. gadā)
 1791. gads — Grigorijs Potjomkins (Григорий Потёмкин), Krievijas valsts darbinieks (dzimis 1739. gadā)
 1793. gads — Marija Antuanete (Marie Antoinette), Austrijas erchercogiene un Francijas karaliene (dzimusi 1755. gadā)
 1875. gads — Čārlzs Vitstons (Charles Wheatstone), angļu fiziķis (dzimis 1802. gadā)
 1946. gads:
 Hanss Franks (Hans Michael Frank), Vācijas jurists un valsts amatpersona (dzimis 1900. gadā)
 Vilhelms Friks (Wilhelm Frick), Vācijas politiķis (dzimis 1877. gadā)
 Ernsts Kaltenbrunners (Ernst Kaltenbrunner), Vācijas drošības dienesta vadītājs (dzimis 1903. gadā)
 Vilhelms Keitels (Wilhelm Keitel), vācu ģenerālfeldmaršals (dzimis 1882. gadā)
 Joahims fon Ribentrops (Joachim von Ribbentrop), Vācijas politiķis (dzimis 1893. gadā)
 Alfrēds Rozenbergs (Alfred Rosenberg), Vācijas nacistu politiķis (dzimis 1893. gadā)
 Artūrs Zeiss-Inkvarts (Arthur Seyß-Inquart), Vācijas nacistu politiķis (dzimis 1892. gadā)
 1951. gads — Liakats Alihans (Liaquat Ali Khan), Pakistānas politiķis (dzimis 1896. gadā)
 1954. gads — Diksons Bordmens (Dixon Boardman), amerikāņu vieglatlēts (dzimis 1880. gadā)
 1959. gads — Džordžs Māršals (George Marshall), amerikāņu karavīrs un politiķis (dzimis 1880. gadā)
 1982. gads — Jakovs Gotovacs (Jakov Gotovac), horvātu komponists un diriģents (dzimis 1895. gadā)
 2007. gads
 Debora Kāra (Deborah Kerr), skotu aktrise (dzimusi 1921. gadā)
 Toše Proeskis (Тоше Проески), maķedoniešu mūziķis (dzimis 1981. gadā)

Svētku un piemiņas dienas 
 Pasaules pārtikas diena

Oktobris